Subject: Arvamuspalve abihoone püstitamise võimalikkuse kohta riigitee ehituskeeluvööndis
From: <[email-masked]>
To: "'Kristi Kuuse'" <[email-masked]>, "'Transpordiamet'" <[email-masked]>
Cc: "'Kristina Sepp'" <[email-masked]>
Date: Mon, 8 Dec 2025 16:21:00 +0200

Lugupeetud Kristi Kuuse,

Palume Transpordiameti arvamust ja seisukohta võimaluse kohta püstitada
abihoone aadressil Rakvere tee 5, Võsu (92201:002:0027), kus kavandatava
hoone osa  jääks riigitee ehituskeeluvööndisse.

Taotluse põhjendus ja lähteolukord

1.	Kinnistu ruumiline kasutus on äärmiselt piiratud, kuna ühelt
küljelt mõjutab ehitusõigust jõe kaldakaitsevöönd ning teiselt poolt
riigitee teekaitsevöönd. Nende kahe kitsenduse koosmõju tõttu ei ole
võimalik abihoonet paigutada kinnistule tavapärase ehitusjoone järgi, ilma
et hoonestus tervikuna muutuks ebapraktiliseks või teostamatuks.
2.	Tegemist on asulasisese riigiteega, kus kehtib 50 km/h piirkiirus,
mis vähendab potentsiaalseid liiklusohutuse riske võrreldes
maanteelõikudega.
3.	Kinnistu ja teekatte vahele on ehitusloaga lubatud ehitada aed,
mis asub teest ligikaudu 2,5 meetri kaugusel ning toimib nii visuaalse kui
funktsionaalse piirdena.
4.	Ümbritsevate kinnistute hoonestus paikneb kohati teele lähemal kui
10 meetrit, mis viitab väljakujunenud hoonestussituatsioonile ning
piirkonna ajaloolisele hoonestusjoonele.
5.	Abihoone ja riigitee vahele jääks 6,2 meetrit.
6.	Planeeritav abihoone on väike – ca 60m2 ja ei takista kuidagi
nähtavust teel ega ka teele väljasõidul.

Varasemate Transpordiameti kooskõlastuste ja erandite analüüs

Oleme tutvunud varasemate Transpordiameti kooskõlastuste ja
seisukohtadega, mis puudutasid olukordi, kus abihoone või muu väiksem
rajatis asus osaliselt teekaitsevööndis. Leidsime mitmeid näiteid, mis
annavad mõista, et selliseid juhtumeid hinnatakse põhimõtteliselt
võimalike eranditena, kui ei kahjustata liiklusohutust ega teehooldust.

Näited:

*	AS Harku Karjäär – kooskõlastus taotlusele püstitada abihoone tee
kaitsevööndisse kuni 15 m ulatuses
Transpordiamet on sellist tüüpi taotlusi sisuliselt menetlenud ja andnud
tingimuslikke seisukohti, kui rajatis ei takista tee nähtavust ega
hooldust.
*	Rapla vald, Õuna kinnistu – üksikelamu ja abihoonete
projekteerimistingimuste eelnõu kooskõlastus
Arvestati asjaolu, et kinnistu paiknes teekaitsevööndis, kuid abihoonete
püstitamist põhimõtteliselt võimaldati, lähtudes kohaliku ruumilise
situatsiooni eripärast.

Need näited kinnitavad, et Transpordiamet on analoogseid olukordi varem
hinnanud individuaalselt ning võimalusel lahendanud positiivselt, eeldusel
et on tagatud ohutus, hooldusvõimalused ja nähtavusnõuded.

Palve Transpordiametile

Arvestades eespool toodud piiranguid ja kohaliku ruumistruktuuri eripära,
palume Teie hinnangut, kas antud asukohas oleks põhimõtteliselt võimalik
rajada väiksemõõduline abihoone, mille osa ulatub teekaitsevööndisse mõne
meetri ulatuses, ning milliseid täiendavaid tingimusi või tehnilisi
lahendusi peaksite vajalikuks sellise kooskõlastuse menetlemisel.

Täiendavate materjalide esitamine

*	Esitame planeeritava hoone asendiplaani pdf kujul, kus täpselt
määratud hoone asukoht ja kaugus teest.

Täname ette ja ootame tagasisidet.

Lugupidamisega

Martin Tommula

Tel: 5064307

[email-masked] <mailto:[email-masked]>